<classify> Akizungumza wakati wa uzinduzi uliofanyika Dar es Salaam, Mkurugenzi wa Wateja Binafsi wa Benki ya Barclays Tanzania, Kumaran Pather alisema miamala yote ya nje ya nchi, itafanyika kwa dola za Marekani.Wateja wa Barclays wenye akaunti ya Dola za Marekani wataweza kutumia kadi hizo mpya wakiwa ndani na nje ya Tanzania kupitia huduma za VISA...mteja atapata fedha za ndani atakapoitumia kadi hiyo akiwa nchini.Miamala yote ya nje ya nchi itafanyika kwa dola za Marekani tu, alisema. Alisema kadi hizi mpya zimewekwa kwenye mfumo mpya wa Teknolojia ya Habari na Mawasiliano Tehama ambao unawapa wateja usalama zaidi wanapofanya huduma zote za kibenki.Akielezea faida za Kadi za dola, Pather alisema inarahisisha malipo ya bidhaa na huduma madukani, hotelini, vituo vya mafuta nchini na dunia nzima. Utakapotoa fedha nje ya nchi kupitia ATM utapata noti za dola za kimarekani, alisema.Aidha alisema kadi ya matumizi ya Barclays inampa mteja nafasi ya kupata punguzo la bei mtandaoni anapoitumia.  <topic>: UCHUMI 